Toho
Toho Co., Ltd. (jap. 東宝株式会社 = Tōhō Kabushiki-kaisha) – Japonijos kino kompanija, platinanti kino filmus. Būstinė įsikūrusi Čijodoje (Tokijas). Tai viena pagrindinių bendrovių, sudarančių „Hankyu Hanshin Toho Group“ konglomeratą. Užsienyje bendrovė žinoma kaip kaiju (monstrų) ir tokusatsu (specialiųjų efektų) filmų, televizijos serialo apie superherojus Chouseishin, Akira Kurosavos ir „Studio Ghibli“ anime filmų leidėja. „Toho“ sukūrė visame pasaulyje žinomą milžiniško padaro Godzilos personažą, taip pat ir Mothra, King Ghidorah, Mechagodzilla ir Rodan.